PTRD-41

KinnigBroDoareFuzuilh enepdafarMont en-droUn-tenn, dre vorailhMunision14,5 × 114 mmMare ijinañ1941Mare produiñ1941–1945Mare servij1941 – bloavezhioù 1960Perzhioù teknikelMas (hep kartouchenn)17,3 kgHirder2 020 mmHirder ar c'hanol1 350 mmHed-tenn pleustrek300 mTizh mont e-maez ar boledoù1 012 m/sLezennRummad e Bro-C'hallB
Ar PTRD-41 (berradur Protivo Tankovoye Ruzhyo Degtyaryova, hervez an anv rusianek Противотанковое однозарядное ружьё системы Дегтярёва образца 1941 года, Arm enep-tank Degtyaryov un tenn doare 1941) a vez graet eus ur fuzuilh eneptankoù ijinet gant Vasiliy Degtiarev hag implijet adalek 1941 gant an Arme Ruz soviedat e-pad an Eil Brezel-bed.

 Deskrivadur hag implij 
Ar PTRD a zo un fuzuilh-vorailh un-tenn simpl da broduiñ ha da implijout. Daou zen a ranke bezañ war-dro evit hec'h implijout abalamour d'he ment ha d'he fouez uhel (2.020 mm ha 17,3 kg).

Kambret eo evit kartouchennoù 14,5 × 114 mm, ur munision galloudus a c'helle toullañ aes tankoù alaman evel ar Panzer III hag ar c'hentañ tankoù doare Panzer IV. Adalek 1943 hag araokadennoù houarnaj ar c'hirri alaman, ne oa ket mui efedus evit toullañ hobregonoù an tankoù nevesoc'h. Gellet a rae bezañ implijet memestra evit tennañ a-dostoc'h war gostez ha biskoulennoù an hobregonoù. Gellet a rae tennañ en ur mod efedus war karbedoù biskoulennet pe kanolioù emlusk ivez.

185.000 skouerenn eus ar PTRD a oa bet produet e fin 1942. War-dro 450.000 zo bet produet en holl betek 1945.

 Liammoù diavaez 
  PTRS-41 & PTRD-41 - Le duo anti-char soviétique, war chadenn Maître Luger, 08/06/2018 (gwelet d'ar 24/01/2024)

 Daveennoù 

Rummad:Fuzuilhoù
Rummad:Armoù URSS
Rummad:Armoù URSS an Eil Brezel-bed
Rummad:Armoù an Eil Brezel-bed
Rummad:Armoù brezel Ukraina
Rummad:Fuzuilhoù enepdafar
Rummad:Armoù eneptank